<classify> HATIMAYE Jeshi la Polisi limewapandisha kizimbani watuhumiwa watatu wa mauaji ya watoto watatu wa familia moja mkoani Njombe, akiwemo mtuhumiwa mmoja ambaye ni mmoja wa wanafamilia ya watoto hao, Joel Nziku.Kwa mujibu wa Mkuu wa Operesheni Maalumu za Jeshi la Polisi, Naibu Kamishna Liberatus Sabas, Nziku 35 mkazi wa Makambako anatuhumiwa kuhusika na mauaji ya watoto hao ambao ni ndugu zake.Kwa mujibu wa Sabas watoto hao watatu ambao ni Godliver Nziku 12, Gasper Nziku 7 na Giliad Nziku 5, waliuawa Januari 19, mwaka huu mkoani humo.Baba wa watoto hao ni Danford Nziku 35 mkazi wa Makambako. Amesema kufikishwa mahakamani kwa watuhumiwa hao watatu, kumetokana na upelelezi dhidi yao kukamilika.Amesema watuhumiwa wengine watafikishwa mahakamani wakati wowote, baada ya upelelezi dhidi yao kukamilika.Hapo nyuma nilishasema kwamba wakati wowote tutaanza kuwafikisha watuhumiwa wa makosa ya mauaji ya watoto hapa Njombe mahakamani na leo tumeanza na watuhumiwa watatu ikiwa ni hatua ya awali ya kuwafikisha kwenye mkono wa sheria watuhumiwa hawa, alifafanua.Alisisitiza kuwa kufikishwa kwa watuhumiwa hao mahakamani, kunatokana na ushirikiano baina ya Jeshi la Polisi Makao Makuu Kitengo Maalumu cha Kupambana na uhalifu kwa kushirikiana na Jeshi la Polisi Mkoa wa Njombe.Aliwahakikishia wakazi wa Njombe kwamba kwa sasa hali ni shwari mkoani humo na wanaweza kuendelea na shughuli za kawaida za maendeleo.Alisisitiza kuwa kamwe vyombo vya dola nchini, havitokubali mtu yeyote asababishe ukosefu wa amani.Tanzania kwa ujumla ni shwari tutahakikisha inaendelea kuwa shwari kwa kushirikiana na vyombo vya ulinzi na usalama. Nawahakikishia wakazi wa Njombe kwamba mkoa wao sasa ni salama, alisema.Juzi Mkuu wa Majeshi ya Ulinzi CDF, Jenerali Venance Mabeyo alipofanya ziara mkoani humo, aliwataka watanzania kuwa watulivu kutokana na mauaji hayo ya watoto, kwa kuwa vyombo vya dola vitahakikisha vinayakomesha.Alisema yupo mkoani Njombe baada ya kutokea kwa matukio hayo ya mauaji, ambayo yamewatia  <topic>: kitaifa 